ອະ​ດີດ ​ເຈົ້າ​ໜ້າ​ທີ່ ​ອົງ​ການ​ສື່ມວນ​ຊົນ​ໂລກ ສ​ຫລ ຖື​ກ​ຕັດ​ສິນ​ ໃຫ້​ຕິດ​ຄຸກ​ສາມ​ເດືອນ ໃນ​ຖານ​ລັກ​ຊ​ັບ
ທ່າ​ນ​ຮາ​ຣຸນ ອຸລ​ລາ (Haroon Ullah) ທີ່ໄດ້​ຮັບ​ໃຊ້​ ໃນ​ນາມ​ຫົວ​ໜ້າ ເຈົ້າ​ໜ້າ​ທີ່ຍຸດ​ທະ​ສາດ ຂອງສຽງ​ອາ​ເມ​ຣິ​ກາ ຊຶ່ງຖືກ​ຕັດ​ສິນ​ລົງ​ໂທດ ໄດ້​ສາ​ລະ​ພ​າບ​ຜິດ​ ໃນ​ຖ​ານ​ສໍ້​ໂກງ​ເງິນ ​ຫຼາຍ​ສິບ​ພັນ​ໂດ​ລ​າ.
ອະດີດເຈົ້າໜ້າທີ່ກະຊວງຕ່າງປະເທດ ແລະພະນັກງານອະວຸໂສຂອງອົງການສື່ມວນ ຊົນໂລກຂອງສະຫະລັດ ຫຼື USAMG ໄດ້ຖືກຕັດສິນລົງໂທດໃນວັນສຸກວານນີ້ໃຫ້ຕິດ ຄຸກເປັນເວລາສາມເດືອນ ໃນຖານລັກຊັບສົມບັດຂອງລັດຖະບານ ທ່ານຮາຣຸນ ອຸລລາ (Haroon Ullah) ຜູ້ຊຶ່ງນັບແຕ່ເດືອນຕຸລາ ຫາເດືອນເມສາປີ 2019 ໄດ້ຮັບໃຊ້ ໃນນາມຫົວໜ້າເຈົ້າໜ້າທີ່ຍຸດທະສາດຂອງສຽງອາເມຣິກາ (VOA) ໄດ້ສາລະພາບຜິດໃນເດືອນມິຖຸນາ ທີ່ໄດ້ສໍ້ໂກງເງິນ ຫຼາຍສິບພັນໂດລາ ດ້ວຍການສົ່ງ ໃບເກັບເງິນທີ່ບໍ່ຖືກຕ້ອງ ແລະການສົ່ງໃບເກັບເງິນລັດຖະບານ ໃນການເດີນທາງສ່ວນ ໂຕເພື່ອສົ່ງເສີມປື້ມຂອງລາວ ພາຍໃຕ້ກົດລະບຽບການຕັດສິນລົງໂທດຂອງລັດຖະບານກາງ ທ່ານອຸລລາ ໄດ້ປະ ເຊີນກັບການຕິດຄຸກແຕ່ 10 ຫາ 16 ເດືອນ ໃນຖານລັກຊັບສົມບັດລັດຖະບານ ກ່ອນໜ້າການຕັດສິນລົງໂທດຂອງທ່ານອຸລລານັ້ນ ບັນດາໄອຍະການ ແລະທະ ນາຍຄວາມຕໍ່ສູ້ຄະດີໄດ້ຕົກລົງກັນ ກ່ຽວກັບການຮັບໃຊ້ໂທດ 60 ມື້ ຊຶ່ງເປັນເວລາ 30 ວັນທ້າຍອາທິດ ຖ້າວ່າທ່ານອຸລລາຈ່າຍເງິນໃຫ້ຄືນຫຼາຍກວ່າ 34,000 ໂດລາ ເພື່ອເປັນການທົດແທນ ປະມານໄລຍະທີ່ທ່ານໄດ້ລັກມາເປັນເວລາເກົ້າເດືອນຂອງ ການລັກໃຊ້ຈ່າຍ ທ່ານອຸລລາໄດ້ຈ່າຍເງິນດັ່ງກ່າວໃນວັນສຸກວານນີ້ ແຕ່ຜູ້ພິພາກສາລັດຖະບານກາງ ທ່ານທີແອັສ ແອລລິສ (T S Ellis) ກ່າວວ່າ ການລົງໂທດທີ່ສູງກວ່ານັ້ນແມ່ນຈຳ ເປັນດັ່ງທີ່ “ການພິຈາລະນາທົ່ວໄປ” ແກ່ບັນດາພະນັກງານລັດຖະບານ ອື່ນໆ ຜູ້ທີ່ ອາດພົວພັນໃນການປະພຶດແບບດຽວກັນ ທ່ານແອລລິສ ບອກທ່ານອຸລລາ ຢູ່ໃນສານເມືອງອາເລັກຊານເດຣຍ ລັດເວີຈີເນຍ ວ່າ “ຂ້າພະເຈົ້າຄິດວ່າຖ້າຫາກທ່ານລັກເງິນຫຼາຍປານນີ້ຈາກລັດຖະບານ ຈະຕ້ອງ ມີສິ່ງທີ່ຕິດຕາມມາ ການຕັດສິນລົງໂທດຕ້ອງຢືນຢູ່ເປັນການເຕືອນໃຫ້ແກ່ຄົນອື່ນໆ ເພື່ອບໍ່ໃຫ້ພົວພັນກັບການກະທຳດັ່ງກ່າວ ” ທ່ານມາກ ຊາແມລ (Mark Schamel) ຜູ້ນຶ່ງໃນຈຳນວນທະນາຍຄວາມຂອງທ່ານ ອຸລລາ ກ່າວວ່າ ທ່ານອຸລລາ ອາດຈະເລີ້ມໃຊ້ເວລາຕິດຄຸກ ໃນຕົ້ນເດືອນມັງກອນ ຫຼັງຈາກຫ້ອງການຄຸກໄດ້ລະບຸວ່າທ່ານຈະຢູ່ສະຖານທີ່ຄຸມຂັງແຫ່ງໃດ ຫຼັງຈາກການ ຕິດຄຸກແລ້ວ ກໍຈະມີການຕິດຕາມດູແລເປັນເວລາສາມປີແລະການຮັບໃຊ້ສັງຄົມ 30 ມື້ ໃນໄລຍະນີ້ ທ່ານຈະຕ້ອງກ່າວຕໍ່ບັນດາພະນັກງານອະວຸໂສຂອງລັດຖະບານກາງ ເພື່ອເຕືອນໃຫ້ເຂົາເຈົ້າຮູ້ວ່າ ການປອມແປງເອກກະສານໃນການຍໃຊ້ຈ່າຍເປັນອາ ຊະຍາກຳ